Foto: FoNet/Zoran Mrđa

Tražim od Aleksandra Vučića, predsednika države, ministra unutrašnjih poslova Stefanovića i naravno tužilaštva da hitno odgovore kako je moguće da oružje privatne firme GIM stoji uskladišteno u državnom skladištu Ministarstva unutrašnjih poslova koje je nedavno renovirano, rekla je Marinika Tepić, potpredsednica i poslanica Stranke slobode i pravde na konfgerenciji za novinare u Skupštini Srbije.

Tepićeva je navela da ima indicija da je oružje koje je skladišteno u sanducima firme GiM oduzeto od građana Srbije.

„To oružje je trebalo da bude uništeno, a umesto da toga ono je po bagatelnim cenama preprodato firmi GIM , koja ga dalje preprodaje nekim drugim korisnicima ,ali po mnogo većim cenama“ , objasnila je Tepićeva i dodala da se na slikama jasno vidi da je reč o korišćenom oružju.

Pokazujući fotografije sanduka firme GIM na paletama u policijskom skladištu podno Avale, potpredsednica SSP navela je da među oružjem ima pištolja, pušaka i druge vrste naoružanja i da se sa fotografija jasno vidi da je reč o već korišćenom oružju.

Osim za ministra Stefanovića i predsednika Vučića, Tepićeva je imala pitanje i za ministra trgovine Rasima Ljajića.

„Interesuje me i odgovor ministra trgovine Ljajića kako je uopšte bilo moguće izdati i 2017 i sepetmbra 2018 . godine dozvolu firmi GIM za trgovinu i izvoz oružja ,ako znamo da je ova firma do septembra 2018 . godine bila registrovana isključivo sa šifrom delatnosti 4644 , odnosno trgovina na veliko porculanom,i staklenom robom i sredstvima za čišćenje“, rekla je Tepiućeva i dodala da je jasno da oružje u sanducima privatne firme GIM baš i ne liči na stakleno i porculansko oružje.

„Apsolutno sam sigurnma da je ovo sasvim dovoljan dokaz da se tužilaštvo probudi iz zimskog sna i da počne da radi svoj posao“, rekla je potpredsednica SSP na konferenciji za novinare.

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se